SCM วอลุ่มแน่น-พุ่งกระฉูด 26% ทำออลไทม์ไฮ! ลุ้นผลงานปี 64 สดใสต่อเนื่อง
SCM วอลุ่มแน่น-พุ่งกระฉูด 26% ทำออลไทม์ไฮ! ลุ้นผลงานปี 64 สดใสต่อเนื่อง
18 มี.ค. 2564

ผู้สื่อข่าวรายงานว่า บริษัท ซัคเซสมอร์ บีอิ้งค์ จำกัด (มหาชน)  หรือ SCM ณ เวลา 12.10 น. อยู่ที่ระดับ 2.70 บาท บวก 0.56 บาท หรือ 26.17%  ด้วยมูลค่าซื้อขาย 183.43 ล้านบาท ราคาหุ้นสูงสุดตั้งแต่เข้าตลาดฯเมื่อวันที่ 8 ก.ย.2563

ผู้สื่อข่าวรายงานว่า จากกรณีราคาหุ้นปรับตัวขึ้นแรง อาจเป็นการเข้าเก็งกำไรตามสัญญาณเทคนิคขาขึ้น หลังจากเมื่อวันที่ 17 มี.ค.2564 เริ่มเห็นการดีดตัวของราคาจนสามารถทะลุเส้น Moving Average 10 วัน, 25 วัน, 75 วัน และ 200 วัน ส่งผลให้วันที่ 18 มี.ค.2564 มีการไล่ราคาหุ้นกันอย่างต่อเนื่อง
นอกจากนี้ยังมีการประเมินว่า แนวโน้มปีนี้ ธุรกิจยังมีโอกาสสดใสอย่างต่อเนื่อง หลังจากผลการดำเนินงานปี 2563 สิ้นสุดวันที่ 31 ธันวาคม 2563 บริษัทมีกำไรสุทธิขยับขึ้นมาอยู่ที่ 64.01 ล้านบาท เพิ่มขึ้น 8.42% เมื่อเทียบกับงวดเดียวกันของปีก่อนมีกำไรสุทธิ 59.04 ล้านบาท
 
 